stanford-oval/wikipedia huggingface dataset:
José Luis Perales

| José Luis Perales |
| --- | --- |

Henkilötiedot
Syntynyt: 18. tammikuuta 1945 (ikä 79) Castejón, Cuenca, Espanja
Ammatti:  laulaja-lauluntekijä, tuottaja
Muusikko
Taiteilijanimi:  Perales 
Aktiivisena:  1967–
Tyylilajit:  pop, latino-pop, jazz
Levy-yhtiöt:  Hispavox 
 Nimikirjoitus
Aiheesta muualla
www.joseluisperales.net
  [ Muokkaa Wikidatassa ] [ ohje ]  
José Luis Perales (s. 18. tammikuuta 1945 Castejón, Cuenca) on espanjalainen laulaja-lauluntekijä ja tuottaja. Hänen tunnettuja kappaleitaan on muun muassa "Porque te vas".
Ura

José Luis Perales opiskeli teollisuusinsinööriksi Sevillassa ja valmistuttuaan työskenteli alansa tehtävissä. Samaan aikaan hän teki lauluja eri artisteille, kuten Fórmula V, Basilio ja Jeanette. Solistina Perales debytoi 1967. Hänen esikoisalbuminsa Mis canciones ilmestyi 1973, ja se sai hyvän yleisövastaanoton. Seuraavana vuonna ilmestyi El pregón, jota seurasi albumi vuoden, parin välein aina vuosituhannen vaihteeseen. Perales jatkoi laulujen tekemistä muille artisteille, ja tulkitsi itse vain henkilökohtaisimmat tekstinsä.
Sociedad General de Autores de España -järjestön mukaan Peralesin lauluja on levytetty kaikkiaan 510 kappaletta. Hänen tuotantoaan ovat esittäneet muun muassa Miguel Bosé ja Julio Iglesias.
"Porque te vas" on merkkipaalu Peralesin uralla. Kappaletta on versioitu muun muassa japaniksi ja se on myynyt miljoonittain. Monet ovat käsittäneet laulun nimen väärin, ja luulleet sitä kysymykseksi (¿Por qué te vas?, Miksi lähdet?). Kyse on kuitenkin motiivista, koska lähdet, siksi että lähdet. "Porque te vas" julkaistiin singlenä vuonna 1974 laulajanaan Jeanette, singlen tuotti Rafael Trabucchelli.
Diskografia > Studioalbumit

Mis canciones (1973)
El pregón (1974)
Para vosotros canto (1975)
Por si quieres conocerme (1976)
Si (1977)
Como la lluvia fresca (1978)
Soledades (1978)
José Luis Perales (1978) (saksankielinen albumi)
Tiempo de otoño (1979) (Argentiinassa nimellä Tiempo de amor)
Nido de águilas (1981)
Queria dizer (1981) (portugalinkielinen albumi)
Entre el agua y el fuego (1982)
Amaneciendo en ti (1984)
Con el paso del tiempo (1986)
Sueño de libertad (1987)
La espera (1988)
A mis amigos (1990)
América (1991)
Gente maravillosa (1993)
En clave de amor (1996)
Quédate conmigo (1998)
Me han contado que existe un paraíso (2000)
Navegando por ti (2006)
Calle soledad (2012)
Calma (2016)
José Dolhem

| José Dolhem> Henkilötiedot |
| --- | --- |
Koko nimi:  Louis José Lucien Dolhem
Syntynyt: 26. huhtikuuta 1944  12. arrondissementti 
Kansalaisuus:   Ranska
Formula 1 -ura
Aktiivivuodet:  1974
Talli(t):  Surtees
Kilpailuja:  3 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ranskan Grand Prix 1974
Viimeinen kilpailu:  Yhdysvaltain Grand Prix 1974
Louis José Lucien Dolhem (26. huhtikuuta 1944 – 16. huhtikuuta 1988) oli ranskalainen Formula 1 -kuljettaja.
Hänen velipuolensa oli Formula 1 -kuljettaja Didier Pironi. Dolhem kilpaili kolmessa F1-kisassa, saamatta ainuttakaan pistettä. Dolhem jätti vuoden 1974 Yhdysvaltain GP:n ajamatta, koska hänen tallikaverinsa Helmuth Koinigg kuoli kisan aikana. Dolhem kuoli lähellä Saint-Étiennea lentokoneonnettomuudessa vuonna 1988.
Johan Gustaf Nordström
Kirjallista tuotantoa

Turun tulevaisuus teollisuuskaupunkina. Turku 1929
Vähittäiskaupan johtajana Turussa vuosisadan vaihteessa teoksessa Tukkukauppiaiden muistelmia; toim. Arvo Puukari. Suomen tukkukauppiaiden liitto, Helsinki 1945
Kahdeksankymmenen vuoden varrelta : muistelmakäsikirjoitus. 1951
Joci Pápai

| József Pápai |
| --- | --- |
 Pápai vuoden 2017 Eurovision laulukilpailussa.
Henkilötiedot
Syntynyt: 22. syyskuuta 1981 (ikä 43) Tata, Unkari
Ammatti:  laulaja, muusikko
Muusikko
Taiteilijanimi:  Joci Pápai
Aktiivisena:  2005–
Tyylilajit:  rap, pop, rock, soul, R&B
Soittimet:  laulu, kitara
  [ Muokkaa Wikidatassa ] [ ohje ]  
Pápai helmikuussa 2017.
József ”Joci” Pápai (s. 22. syyskuuta 1981 Tata, Unkari) on unkarilainen laulaja, joka on etniseltä taustaltaan romani. Hän edusti Unkaria vuoden 2017 Eurovision laulukilpailussa kappaleella ”Origo”. Pápai edusti jälleen Unkaria kappaleella "Az én apám" vuoden 2019 Eurovision laulukilpailussa Tel Avivissa.
Elämäkerta

Pápai oli tekemisissä musiikin kanssa pienestä pitäen, sillä hänen isoveljensä oli aloittanut kitaran soittamisen ja kappaleiden kirjoittamisen nelivuotiaana. Pápai sai paljon vaikutteita 1960- ja 1970-lukujen musiikista sekä rockista, popista, soulista ja R&B-musiikista. Hän nousi ensimmäistä kertaa julkisuuteen vuonna 2005 osallistumalla TV2:n Megasztár-ohjelman toiselle tuotantokaudelle.
8. joulukuuta 2016 ilmoitettiin, että Pápai olisi yksi kolmestakymmenestä osallistujasta, jotka kilpailisivat Unkarin euroviisuedustajan paikasta A Dal 2017 -kilpailussa. Hän voitti 18. helmikuuta 2017 järjestetyn finaalin  ”Origo”-kappaleellaan ja pääsi näin edustamaan Unkaria vuoden 2017 Eurovision laulukilpailussa Kiovassa, Ukrainassa.
Pápai palasi A Dal 2019 -kilpailuun kappaleellaan "Az én apám". 23. helmikuuta 2019 pidetyssä finaalissa hän voitti kilpailun saaden eniten ääniä yleisöltä.
Diskografia

"Ne nézz így rám"
"Nélküled" (Majkan ja Tysonin kanssa)
"Rabolj el" (2011)
"Nekem ez jár" (2013, Majkan, Curtisin ja BLR:n kanssa)
"Mikor a test örexik" (2015, Majkan kanssa)
"Elrejtett világ" (2015, Caramelin ja Zé Szabón kanssa)
"Senki más" (2016, Majkan kanssa)
"Origo" (2016)
Aiheesta muualla

Kuvia tai muita tiedostoja aiheesta Joci Pápai Wikimedia Commonsissa
Juri Artjuhin

| Juri Petrovitš Artjuhin |
| --- | --- |

Henkilötiedot
Syntynyt: 22. kesäkuuta 1930
Kuollut: 14. elokuuta 1998 (68 vuotta)
Ammatti:  tekniikan tohtori
Ura
Valittu avaruuslentäjäksi:  1963
Eläköityminen:  1982
Lennot

 :  Sojuz 14
 
Juri Petrovitš Artjuhin (ven. Ю́рий Петро́вич Артю́хин; 22. kesäkuuta 1930 – 4. elokuuta 1998) oli neuvostoliittolainen kosmonautti, joka teki yhden avaruuslennon.
Artjuhin väitteli Neuvostoliiton ilmavoimien koulussa tekniikan tohtoriksi ja erikoistui sotilastietoliikenteeseen. Hänet valittiin kosmonauttikoulutukseen vuonna 1963. Hän lensi Sojuz 14 -avaruusaluksella vuonna 1974.
Artjuhin erosi avaruusohjelmasta vuonna 1982. Hänellä oli eri virkoja avaruustekniikka-alalla, muun muassa kosmonauttien kouluttajana ja Buran-sukkulan kehitystyössä. Artjuhin kuoli syöpään.
José Eduardo Velásquez Tarazona

José Eduardo Velásquez Tarazona (s. 2. syyskuuta 1947 Caraz) on perulainen roomalaiskatolinen piispa. Hänet vihittiin papiksi Huarazin hiippakuntaan 1. heinäkuuta 1973 ja nimitettiin sen vihkipiispaksi sekä Obban titulaaripiispaksi 15. maaliskuuta 1994. Piispaksi vihkiminen seurasi 14. toukokuuta. Pääkonsekraattorina toimi José Ramón Gurruchaga Ezama, jota avustivat Sebastián Ramis Torrens ja Dante Frasnelli Tarter.
1. heinäkuuta 2000 Velásquez Tarazona sai nimityksen Tacna y Moqueguan koadjuuttoripiispaksi. 4. helmikuuta 2004 hänet nimitettiin Huarazin piispaksi, jonka virkaan hänet asetettiin 27. huhtikuuta.
Isoveli (yhtye)

| Isoveli> Tiedot |
| --- | --- |
Toiminnassa:  2004–
Tyylilaji:  indie rock, pop, ska
Kotipaikka:  Helsinki, Suomi
Laulukieli:  englanti (2004–2011) suomi (2011–)
Jäsenet:  Antti Westman, laulu, kitara   Ville Moilanen, kitara   Eero Alasuutari, rummut   Samuli Jokinen, koskettimet   Jesse Valo, basso  
Entiset jäsenet:  Henri Bertel Lidsle, basso (2004–2007)  Sami Suova, koskettimet (2005–2008) 
Levy-yhtiö:  Helsinki Music Company, 2005–   Exogenic Music Group, 2011–  
Aiheesta muualla
www.isoveli.info
Infobox OKNimi-testi OK: 
Isoveli on helsinkiläis-tamperelainen pop rock -yhtye, joka perustettiin vuonna 2011. Yhtyeeseen kuuluvat Antti Westman, Ville Moilanen, Jesse Valo, Eero Alasuutari ja Samuli Jokinen.
Historia

Yhtyeen perustanut kokoonpano tunnettiin vuosina 2004-2011 nimellä Brightboy. Se julkaisi kaksi englanninkielistä studioalbumia.
Brightboyn ensimmäiset demot saivat osakseen huomiota. Yhtyeen The Dead City Songs valittiin Soundin kuukauden demoksi ja yksi sen raidoista Yeah Yeah No No YleX:n tehobiisiksi.
Helsinki Music Company julkaisi tammikuussa 2006 brightboyn ensisinglen nimeltä 1989. Se keräsi hyvät arviot ja pysytteli YleX:n soittolistalla kuukausia. Kappale viihtyi myös Radio X3M:n, Uudella Kissin Radio Rogmon soittolistoilla.
Love for the Streets -albumi julkaistiin kesäkuussa 2006. Sen seuraaja In the Shadow of Trance Formers ilmestyi vuonna 2007.
Vuonna 2011 yhtye vaihtoi nimekseen Isoveli ja alkoi tehdä suomenkielistä musiikkia.
Yhtye julkaisi syksyllä 2011 esikoissinglen Tanssi tai kuole, joka päätyi useaksi kuukaudeksi YleX:n soittolistalle. Kappale on kerännyt yli 83 000 klikkausta Youtubessa. Loppuvuodesta 2011 yhtye julkaisi singlenä myös kappaleen Koti-ikävä ei minnekään.
Isovelin suomenkielinen esikoisalbumi 2012 julkaistiin 7. maaliskuuta 2012 Exogenic Music Groupin kautta. Levyn yhteydessä julkaistiin kolmas single Aika olla valveilla, josta tehtiin myös musiikkivideo.
Jäsenet

Antti Westman – laulu, kitara
Ville Moilanen – kitara
Jesse Valo – basso
Eero Alasuutari – rummut
Samuli Jokinen – kosketinsoittimet
Jäsenet > Live-kokoonpanon jäsenet

Ilkka Ferm - tenori- ja baritonisaksofoni
Martti Vesala - trumpetti
Toni Kimpimäki - akustinen kitara, perkussiot ja taustalaulu
Julkaisut > Albumit

Love for the Streets (2006)
In the Shadow of Trance Formers (2007)
2012 (2012)
Julkaisut > Singlet

1989 (2006)
Vanity Fair (2006)
Wheels of misfortune (2007)
Tanssi tai kuole (2011)
Koti-ikävä ei minnekään (2011)
Aika olla valveilla (2012)
Kolmatta linjaa takaisin (2013)
Julkaisut > Demot

The Dead City Songs (2005)
Promo 1 (2005)
Aiheesta muualla

Brightboyn virallinen sivusto
Isoveli (yhtye) Myspacessa (englanniksi)
Isoveli (yhtye) Last.fm:ssä (englanniksi)
Josh White

Josh White
Joshua Daniel ”Josh” White (11. helmikuuta 1914 Greenville, Etelä-Carolina – 5. syyskuuta 1969 Manhasset, New York) oli yhdysvaltalainen laulaja-lauluntekijä, kitaristi, näyttelijä ja ihmisoikeusaktivisti.
1920-luvulla Josh White kiersi Yhdysvaltoja yhdessä sokeiden katumuusikoiden kuten Blind Lemon Jeffersonin, Blind Blaken ja Blind Joe Taggertin kanssa. Vuonna 1927 White saapui Blind Joe Taggertin kanssa Chicagoon ja Paramount Recordsin Mayo Williams huomasi Whiten kyvyt ja alkoi käyttää häntä sessiokitaristina. Whiten ensimmäinen oma levytys Paramountille oli yhdessä Taggertin kanssa esitetty ”Scandalous and a Shame”.
Whitesta tuli blues- ja gospel-tähti 1930-luvulla, jolloin hän levytti kappaleita kuten ”Jesus Gonna Make Up My Dying Bed” (Led Zeppelin versioi kappaleen nimellä ”In My Time of Dying” vuonna 1975), ”Blood Red River”, ”Low Cotton”, ”Lay Some Flowers On My Grave” (josta on useita cover-versioita), ”Lord I Want to Die Easy” (useita cover-versioita), ”Paul & Silas Bound In Jail”, ”Black Man”, ja ”Silicosis is Killing Me”. Tämä aikakausi päättyi onnettomuuteen helmikuussa 1936, jolloin White löi nyrkkinsä läpi lasioven ja sai siihen kuolion.
1940-luvulla White nousi suosioon New Yorkissa, jossa hän esiintyi yhdessä muun muassa Billie Holidayn ja Leadbellyn kanssa. Hänen suosituin kappaleensa ”One Meatball” oli ensimmäinen miljoonamyyntiin yltänyt afroamerikkalainen levytys. Vuonna 1941 White esiintyi Valkoisessa talossa ja oli Franklin ja Eleanor Rooseveltin ystävä. Tästä huolimatta vuonna 1950 White päätyi ”mccarthyismin” aikakaudella Red Channels -nimiselle mustalle listalle, johon oli kerätty artisteja, joita pidettiin kommunismin kannattajina. White kiersi Eurooppaa ja nousi 1960-luvun alun folkin nousun myötä yhdeksi Yhdysvaltain suosituimmista folklaulajista.
1960-luvulla Whiten terveys heikkeni ja hän kuoli 55-vuotiaana sydänleikkauksessa.
Whiten poika on muusikko Josh White Jr. (s. 1940). 26. heinäkuuta 1998 Yhdysvaltain postilaitos julkaisi Josh Whiten kunniaksi 32-sentin arvoisen postimerkin.
Kirjallisuutta

Elijah Wald: Josh White: Society Blues (kirja Googlessa)
Aiheesta muualla

Josh White Internet Movie Databasessa. (englanniksi)
Kuvitettu diskografia
Juri Bolotko

Juri Bolotko (ven. Юрий Болотько) on valkovenäläinen oopperalaulaja, äänialaltaan tenori. Hän valmistui Minskin Mihail Glinka -musiikkiopistosta vuonna 1999 ja sitten Valko-Venäjän valtionmusiikkiakatemiasta 2004. Hän esiintyi akatemian oopperastudiossa useissa rooleissa, joihin lukeutuivat Goro (Madama Butterfly), Rinuccio (Gianni Schicchi) ja Arlecchino (Pajatso). Vuonna 2004 Bolotko kiinnitettiin Valko-Venäjän kansallisoopperaan. Hänen ohjelmistoonsa siellä ovat kuuluneet muiden muassa roolit Kuzka (Hovanštšina), Vladimir Igorjevitš (Ruhtinas Igor), Lykov (Tsaarin morsian), Ismael (Nabucco) ja Gastone (La traviata).
Juho Keinänen (pesäpalloilija)

Juho Keinänen (s. 26. heinäkuuta 1999 Karttula) on suomalainen pesäpalloilija. Keinänen edustaa Superpesiksessä pelaavaa Kiteen Palloa. Hänen sopimuksensa Kiteen Pallon kanssa on  kauden 2024. Keinänen voitti suomenmestaruuden Sotkamon Jymyssä kaudella 2023.
Keinänen on edustanut Superpesiksessä myös kasvattajaseuraansa Siilinjärven Pesis Sotkamon Jymyä ja Imatran Pallo-Veikkoja. Lisäksi hän on pelannut Ykköspesistä Puijon Pesiksessä ja Siilinjärven Pesiksessä. Keinäsen ura miesten sarjoissa alkoi vuonna 2016 Puijon Pesiksen Suomensarja- joukkueessa. Seuraavalla kaudella Keinänen pääsi tekemään debyyttinsä Puijon Pesiksen ykköspesis- joukkueessa pelaten neljä ottelua, mutta kausi kului pääosin suomensarjan puolella. Kaudella 2017 Keinänen kuului jo Puijon Pesiksen ykköspesis- joukkueen vaikiomiehistöön. Kaudeksi 2018 Keinänen siirtyi Siilinjärven Pesiksen ykköspesis- joukkueeseen ja pelasi siellä yhden kauden ykköspesistä ja kaksi kautta superpesistä Siilinjärven noustua superpesikseen kaudeksi 2019. Kaudella 2021 Keinänen pelasi Imatran Pallo-Veikoissa superpesistä. Imatralta hän siirtyi kaudeksi 2022 Sotkamon Jymyn. Keinänen siirtyi kaudeksi 2024 Kiteen Palloon.
Keinänen pelaa sisäpelissä vaihtajana ja ulkopelissä etukentällä. Hän on pelannut urallaan 129 Superpesiksen runkosarjaottelua. Näissä hän on lyönyt 5+37=42 juoksua, tuonut 67 juoksua ja kerännyt 335 kärkilyöntiä. Keinänen on pelannut 10 ylempien pudotuspelien ottelua ja yhden alempien pudotuspelien ottelun. Näissä otteluissa hän on lyönyt 0+1=1 juoksua, tuonut 5 juoksua ja kerännyt 16 kärkilyöntiä.Ykköspesiksessä Keinänen on pelannut 35 runkosarjan ottelua. Näissä otteluissa hän on lyönyt 2+12=14 juoksua, tuonut 16 juoksua ja kerännyt 82 kärkilyöntiä.
Tilastot päivitetty 12.3.2023
Juho Keskinen

| Juho Keskinen> Henkilötiedot |
| --- | --- |
Syntynyt: 19. maaliskuuta 1983
Kansalaisuus:   Suomi
Uran tiedot
Lempinimi:  Tiikeri
Pituus:  184 cm
Laji:  futsal
Seura:   Tervarit
 Tietolaatikko päivitetty 24.11.2018 
Juho Keskinen (s. 19. maaliskuuta 1983) on suomalainen futsalmaalivahti. Keskinen edustaa kaudella 2018–2019 Futsal-liigassa pelaavaa Oulun Tervareita, jonka riveissä hän on pelannut valtaosan urastaan.
Keskinen on voittanut  Suomen mestaruuden Ilves FS:n kanssa sekä hopeaa (kaudella 2013–2014) ja pronssin (kaudella 2011–2012) Tervareissa.
Keskinen on pelannut maalivahtina myös jalkapalloa edustaen mm. AC Oulua ykkösessä ja OPS:ia kakkosessa . Keskinen lopetti jalkapallouransa 2015.
Juri Bilonoh

| Mitalit> Maa:   Ukraina.Miesten yleisurheilu. Olympialaiset  | Mitalit> Maa:   Ukraina.Miesten yleisurheilu. Olympialaiset  | Mitalit> Maa:   Ukraina.Miesten yleisurheilu. Olympialaiset  | Maa:   Ukraina> Miesten yleisurheilu. |
| --- | --- | --- | --- |
|       Hylätty | Ateena 2004 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Pronssia | Pariisi 2003 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Pariisi 1997 | kuulantyöntö |  |
|  Pronssia | Maebashi 1999 | kuulantyöntö |  |
|  Pronssia | Birmingham 2003 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | München 2002 | kuulantyöntö |  |
|  Pronssia | Budapest 1998 | kuulantyöntö |  |
Juri Hryhorovytš Bilonoh (ukr. Юрій Григорович Білоног, s. 9. maaliskuuta 1974 Bilopillja, Ukrainan SNT, Neuvostoliitto) on ukrainalainen kuulantyöntäjä. Hän on kaksi metriä pitkä ja painaa 130 kilogrammaa.
Vuonna 1992 Bilonoh voitti Soulissa nuorten maailmanmestaruuden tuloksella 18,46. Barcelonan sisäratojen MM-kilpailuissa 1995 hän oli viides. Sekä 1995 että 1997 hän voitti kultamitalin universiadeissa ja vuonna 1997 Pariisin MM-hallikisoissa maailmanmestaruuden tuloksella 21,02. Saman vuoden Ateenan MM-kilpailuissa hän sijoittui neljänneksi. 1998 Budapestin EM-kisoista ja 1999 Maebashin MM-hallikisoissa hän saavutti pronssia. Sevillan MM-kilpailuissa 1999 ja Sydneyn olympialaisissa 2000 hän oli viides.
2001 Bilonoh saavutti hopeaa universiadeissa. Lissabonin sisäratojen MM-kilpailuissa hän oli kahdeksas ja Edmontonin ulkoratojen MM-kisoissa kuudes. 2002 EM-kisoissa Münchenissä hän voitti uransa toisen aikuisten arvokisakultamitalin tuloksella 21,37. Vuonna 2003 hän saavutti pronssia sekä Birminghamin MM-hallikisoista (21,13) että myöhemmin Pariisin ulkoratojen MM-kisoista (21,10). Budapestin sisäratojen MM-kilpailuissa 2004 hän oli kahdeksas.
Ateenan olympialaisissa vuonna 2004 Bilonoh voitti alun perin kultamitalin tuloksella 21,16 m. Kilpailussa Adam Nelson työnsi ensimmäisellään 21,16 m ja Bilonoh kahdella ensimmäisellään 21,15 m. Nelson johti kilpailua viimeiselle kierrokselle asti jolloin Bilonoh työnsi 21,16 m ja voitti kilpailun pidemmällä toiseksi parhaalla työnnöllään. Nelson ei ensimmäisen kierroksen jälkeen saanut lainkaan tulosta. Vuonna 2012 Kansainvälinen olympiakomitea tutki uudestaan Bilonohin Ateenan olympialaisissa antamat dopingnäytteet. Näytteissä oli merkkejä dopingin käytöstä ja hän menetti olympiavoittonsa. Hän sai kahden vuoden kilpailukiellon, joka päättyi 26. maaliskuuta 2015 ja hänen tuloksensa aikaväliltä 18. elokuuta 2004 – 17. elokuuta 2006 hylättiin takautuvasti.
Helsingin MM-kilpailuissa 2005 Bilonoh sijoittui alun perin neljänneksi ja Göteborgin EM-kilpailuissa 2006 kuudenneksi. Pekingin olympialaisissa 2008 hän sijoittui kuudenneksi.
Ukrainan mestaruuden Bilonoh on voittanut kuulantyönnössä vuosina 2001, 2003, 2005 ja 2006 sekä kiekonheitossa vuosina 1999, 2001, 2003 ja 2006.
Johan Gustaf Sandberg

| Johan Gustaf Sandberg |
| --- | --- |
 Omakuva
Henkilötiedot
Syntynyt: 14. toukokuuta 1782 Tukholma, Ruotsi
Kuollut: 26. kesäkuuta 1854 (72 vuotta) Tukholma, Ruotsi
Ammatti:  taidemaalari
Johan Gustaf Sandberg (14. toukokuuta 1782 Tukholma – 26. kesäkuuta 1854 Tukholma) oli ruotsalainen taidemaalari. Hän opiskeli Kuninkaallisessa taideakatemiassa ja toimi myöhemmin sen professorina vuodesta 1828 ja johtajana 1845–1853. Sandberg tunnetaan erityisesti historiamaalauksistaan ja muotokuvistaan. Hänen opettajanaan toimi Carl Fredrik von Breda.
Teoksia

Kustaa Vaasa puhuu taalalaismiehille Morassa (Ruotsin kansallismuseo, 1836)
Frans Mikael Franzénin muotokuva (Gripsholmin linna, 1828)
Per Daniel Amadeus Atterbomin muotokuva (1831)
Baltzar von Platenin muotokuva
Aiheesta muualla

Kuvia tai muita tiedostoja aiheesta Johan Gustaf Sandberg Wikimedia Commonsissa
Jumping Flash!

| Jumping Flash! |
| --- | --- |
Kehittäjä:  Exact Ultra
Julkaisija:  Sony Computer Entertainment
Ohjaaja:  Koji Tada
Säveltäjä:  Takeo Miratsu
Julkaistu:  JP 28. huhtikuuta 1995NA 1. tammikuuta 1996PAL 29. marraskuuta 1995
Lajityyppi:  tasohyppely, ensimmäisen persoonan ammuntapeli
Pelimuoto:  yksinpeli
Alusta:  PlayStation
Jakelumuoto:  optinen levy, PlayStation Network
Lisää peliartikkeleitaVideopelien teemasivulla
Infobox OK   : 
Jumping Flash! on Exactin kehittämä tasohyppely/ensimmäisen persoonan ammuntapeli. Peli on julkaistu vuonna 1995 PlayStationille.
Peli on ensimmäinen aidosti kolmiulotteinen tasohyppelypeli. Pelissä ohjataan robottijänistä nimeltä Robbit.
Peli on myöhemmin julkaistu myös PlayStation Networkiin ladattavaksi.
Pelistä on julkaistu myös jatko osa, jonka nimi on Jumping Flash! 2.
Aiheesta muualla

Jumping Flash! MobyGamesissa (englanniksi)
Jumping Flash! Internet Movie Databasessa (englanniksi)
Peli GameFAQsin sivuilla
Joulun tähdet (vuoden 2002 albumi)

| Joulun tähdet Eri esittäjiä |
| --- | --- | --- |

Kokoelmalevyn tiedot
 Studio : Soundtrack Studios ja Finnvox, Helsinki
 Julkaistu: 2002
 Tyylilaji: joulumusiikki
 Levy-yhtiö: EMI
Joulun tähdet -albumisarjan muut julkaisut
| Joulun tähdet 1994 | Joulun tähdet 2002 |   |
Joulun tähdet on eri suomalaislaulajien joululauluja sisältävä albumi. Se julkaistiin vuonna 2002.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Adeste Fideles (O Come, All Ye Faithful) | Jore Marjaranta | 3.03 |  |  |  |  |  |  |
| 2. | Pieni rumpali | Susanna Haavisto | 3.00 |  |  |  |  |  |  |
| 3. | Marian poika | Veeti | 3.03 |  |  |  |  |  |  |
| 4. | Joulu ilman sinua | Sakari Kuosmanen | 4.26 |  |  |  |  |  |  |
| 5. | Tonttu | Tapio Liinoja | 3.24 |  |  |  |  |  |  |
| 6. | On hanget korkeat nietokset | Vuokko Hovatta | 2.41 |  |  |  |  |  |  |
| 7. | Maa on niin kaunis | Sami Saari | 3.45 |  |  |  |  |  |  |
| 8. | Sylvian joululaulu | Pinja Hanski | 2.59 |  |  |  |  |  |  |
| 9. | Kirkossa | Jorma Kääriäinen | 2.48 |  |  |  |  |  |  |
| 10. | En etsi valtaa, loistoa | Juha Lehti | 3.13 |  |  |  |  |  |  |
| 11. | Joululaulu (- The Christmas Song -) | Minna Lasanen | 3.20 |  |  |  |  |  |  |
| 12. | Talven rauha | Pentti Hietanen | 3.59 |  |  |  |  |  |  |
| 13. | Jouluyö, juhlayö | Jukka Perko | 3.16 |  |  |  |  |  |  |
| 14. | Mua siipeis suojaan kätke (instr.) | Jukka Perko ja Virtuoosi Di Kuhmo | 5.34 |  |  |  |  |  |  |
José Maceda

José Maceda vuoden 2017 filippiiniläisessä postimerkissä.
José Maceda (31. tammikuuta 1917 Manila – 5. toukokuuta 2004 Quezon City) oli filippiiniläinen säveltäjä ja musiikkitieteilijä. Hän opiskeli pianonsoittoa musiikkiakatemiassa Manilassa ja valmistui sieltä vuonna 1935. Hän jatkoi opintojaan Pariisissa Alfred Cortot'n johdolla vuosina 1937–41. Hän sai yksityistä pianonsoiton opetusta E. Robert Schmitziltä San Franciscossa 1940-luvun loppupuolella, ja lisäksi hän opiskeli musikologiaa Columbian yliopistossa ja New Yorkin kaupunginyliopiston Queens Collegessa 1950-luvun alussa. Hän suoritti myös antropologian opintoja Chicagon yliopistossa sekä etnomusikologian opintoja Indianan yliopistossa, Bloomingtonissa ja Kalifornian yliopistossa, Los Angelesissa, josta hän sai filosofian tohtorin arvonsa.
Maceda sai lukuisia palkintoja ja kunnianosoituksia uransa aikana. Hän sai stipendin Solomon R. Guggenheimin säätiöltä Yhdysvalloissa suoritettavia opintoja varten ja Rockefeller-säätiöltä Afrikassa ja Brasiliassa tehtävää tutkimusta varten. Lisäksi hän sai muun muassa Filippiinien kansallistaiteilijan arvonimen (1997), Ordre National du Mériten upseerin arvon (1997) ja Kunnialegioonan ritarin arvon (2001).
Musiikkitieteilijänä Maceda keskittyi pitkälti Filippiinien ja Kaakkois-Aasian etnomusikologiseen tutkimukseen. Hän kuitenkin teki kenttätutkimusta eri puolilla maailmaa. Hän julkaisi kirjan Gongs and Bamboos: A Panorama of Philippine Music Instruments (1998, University of the Philippines Press). Maceda toimi pianonsoiton ja etnomusikologian professorina Filippiinien yliopistossa, Dilimanissa vuoteen 1990 saakka.
Maceda käytti monissa teoksissaan filippiiniläisiä ja muita aasialaisia soittimia, mutta hän sävelsi myös kamari- ja orkesterimusiikkia perinteisille länsimaisen taidemusiikin instrumenteille.
Jouluolut

Jouluolutta.
Jouluolut on kausiluonteinen olut, jota valmistetaan jouluna. Jouluoluen juonti Pohjoismaissa on vanha perinne, sillä jo viikingit joivat sitä aikoinaan. Jouluoluet ovat yleensä tummia. Jouluoluet maustetaan yleensä vahvoilla mausteilla, kuten kanelilla, neilikalla ja vaniljalla.[lähde? ]
Jouluoluen suosion selittää se, että olut sopii esimerkiksi joulupöytään ja moniin muihin eri makuihin.
Aiheesta muualla

Kuvia tai muita tiedostoja aiheesta Jouluolut Wikimedia Commonsissa